Diari Oficial de la Generalitat Valenciana


Sumari del DOGV 5179, del 18-01-2006 (2006/381)

RESOLUCIÓ de 16 de gener de 2006, del director gerent de l'Agència Valenciana de Salut, per la qual delega per a algunes competències determinats òrgans de l'agència.
----------------------------------------------------------------------------------------------------------------------------------------------------------------------

### Dades del document

Número de DOGV
:   5179

Data del DOGV
:   18-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/381


Data del document
:   16-01-2006

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * administració regional
    * delegació de poders
    * competència administrativa

RESOLUCIÓ de 16 de gener de 2006, del director gerent de l'Agència Valenciana de Salut, per la qual delega per a algunes competències determinats òrgans de l'agència. [2006/F381]  
La Llei 3/2003, de 6 de febrer, d'Ordenació Sanitària, crea l'Agència Valenciana de Salut com a organisme autònom, de caràcter administratiu, de la Generalitat Valenciana, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins, i li encomana la gestió i l'administració del sistema valencià de salut i de la prestació sanitària de la Comunitat Valenciana.  
Posteriorment, per mitjà del Decret 25/2005, de 4 de febrer, el Consell de la Generalitat Valenciana aprova els Estatuts Reguladors de l'Agència Valenciana de Salut, establint un nou àmbit organitzatiu i competencial en l'orde sanitari.  
La nova situació competencial i organitzativa aconsella l'establiment d'una norma que delegue per a algunes competències, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en matèria contractual i de gestió econòmica, els òrgans de l'agència, tant pel que fa als servicis centrals com pel que fa a les institucions sanitàries que en depenen, que permeta una gestió més àgil i eficaç d'estes competències.  
Per a això, el Consell d'Administració de l'Agència Valenciana de Salut ha autoritzat, en la sessió del 21 de desembre de 2005, la delegació dels directors generals de l'Agència i els gerents dels departaments de salut per a les funcions del director gerent de l'Agència Valenciana de Salut, d'acord amb el que establix l'article 30 de la Llei 03/2003, d'Ordenació Sanitària de la Comunitat Valenciana.  
Per tant, resolc:  
Primer  
1. Per a les facultats referides a autorització de despeses del capítol I del pressupost de l'Agència Valenciana de Salut (despeses de personal), incloses les variacions que s'hagen de fer en les nòmines, una vegada autoritzades per actes o resolucions administratius dictades pels òrgans competents, es deleguen els òrgans següents:  
1.1. Servicis centrals  
El director general de Recursos Econòmics, per a les corresponents al personal dels servicis centrals de l'Agència Valenciana de Salut i, en general, les que es tramiten des dels servicis centrals, siga quin en siga l'origen, o quan per necessitats de gestió es considere convenient.  
1.2. Departaments de salut (subprogrames 412.22 i 412.26)  
Els gerents dels departaments de salut mancomunadament amb els directors econòmics, amb les excepcions següents:  
A) En l'Hospital de la Malva-rosa, el director de l'hospital o director mèdic mancomunadament amb un subdirector econòmic del departament corresponent, llevat que l'òrgan de contractació del departament decidisca exercir esta facultat.  
B) En l'Hospital d'Ontinyent, el director de l'hospital o director mèdic mancomunadament amb un subdirector econòmic del departament, llevat que l'òrgan de contractació del departament decidisca exercir esta facultat.  
1.3. Atenció sociosanitària i salut mental (programa 412.28)  
Els directors mèdics de l'hospital corresponent mancomunadament amb el director econòmic respecte al personal adscrit als centres respectius.  
1.4. En el Centre de Transfusió de la Comunitat Valenciana (subprograma 412.22), el director del Centre de Transfusió mancomunadament amb el director econòmic.  
1.5. En els Servicis d'Emergència Sanitària (subprograma 412.22), els directors dels servicis mancomunadament amb els directors econòmics.  
No obstant, en el Servici d'Emergències Sanitàries de Castelló les competències esmentades corresponen al director del Servici d'Emergències Sanitàries mancomunadament amb el director econòmic del Departament Hospital General de Castelló.  
1.6. En els comissionats de l'Agència Valenciana de la Salut (subprograma 412.22), els comissionats mateixos.  
1.7. Direccions territorials  
Els directors territorials de la conselleria, per a les relatives al personal de quota i dels funcionaris tècnics de l'Estat al servici de la sanitat local, metges, practicants, comares, en tant no passen a ser personal estatutari integrat, sempre que pertanguen als seus respectius àmbits territorials.  
2. No obstant el que disposa l'apartat 1 d'este article, per a les facultats d'autorització de despeses relatives a nòmines i càrregues socials es delega el director general de Recursos Econòmics quan ho estime convenient per necessitats de gestió.  
3. Es delega, a més dels òrgans descrits en l'anterior apartat 1, els directors generals per a les facultats referides a despeses que siguen imputables a l'article 16, subconcepte162.01 (formació i perfeccionament del personal), pel que fa al personal adscrit als centres directius respectius.  
4. En les delegacions estan implícites les funcions que són necessàries per a l'autorització, disposició, obligació i proposta de pagament relatives a les despeses a què es referixen.  
Segon  
1. En matèria de contractació administrativa i de gestió econòmica, per a les facultats referides a les despeses dels capítols II (despeses de funcionament) i VI (inversions reals) del pressupost de l'Agència Valenciana de Salut, es deleguen els òrgans següents:  
1.1. Servicis centrals  
Els directors generals de l'Agència Valenciana de Salut, per a les corresponents a expedients de despeses propis de les unitats directives respectives, sempre que s'imputen als programes pressupostaris i centres de gestió que els corresponen, amb un límit de 300.000,00 €.  
El director general de Recursos Econòmics, per a les corresponents a despeses dels servicis centrals per imports superiors als expressats en el paràgraf anterior i inferiors a 6.000.000,00 d'euros, així com les compreses en este apartat si decidix exercir esta facultat.  
Les relatives a expedients de despeses per imports superiors a 6.000.000,00 d'euros corresponen al director gerent de l'Agència Valenciana de Salut, sense perjuí de les competències que corresponguen al Consell d'Administració de l'Agència.  
1.2. Atenció sociosanitària i salut mental (programa 412.28)  
Els directors mèdics mancomunadament amb els directors econòmics de l'hospital respectiu.  
1.3. Centre de Transfusió de la Comunitat Valenciana (subprograma 412.22)  
El director del Centre de Transfusió mancomunadament amb el director econòmic.  
1.4. Comissionats de l'Agència Valenciana de la Salut (subprograma 412.22): els comissionats mateixos.  
1.5. Servicis d'Emergència Sanitària (subprograma 412.22)  
El director del Servici d'Emergència Sanitària, mancomunadament amb el director econòmic.  
No obstant això, en el Servici d'Emergències Sanitàries de Castelló les atribucions esmentades corresponen al director del Servici d'Emergències Sanitàries, mancomunadament amb el director econòmic del Departament Hospital General de Castelló.  
1.6. Direccions territorials  
Els directors territorials de la Conselleria respecte a les unitats de despeses 3030, 5050 i 8080, independentment del programa o subprograma pressupostari.  
2. En els departaments de salut de l'Agència Valenciana de Salut, per a les facultats en matèria de contractació administrativa, es deleguen, en l'àmbit d'actuació respectiu, els gerents de departaments de salut mancomunadament amb els directors econòmics, amb les excepcions següents:  
A) En l'Hospital de la Malva-rosa, el director de l'hospital o director mèdic mancomunadament amb un subdirector econòmic del departament corresponent, llevat que l'òrgan de contractació del departament decidisca exercir esta facultat.  
B) En l'Hospital d'Ontinyent, el director de l'hospital o director mèdic mancomunadament amb un subdirector econòmic del departament corresponent, llevat que l'òrgan de contractació del departament decidisca exercir esta facultat.  
Les competències en matèria de gestió econòmica (capítol II, despeses de funcionament i capítol VI, inversions reals) estan atribuïdes directament als gerents dels departaments de salut, en l'àmbit respectiu àmbit, per l'article 32 de la Llei 03/2003, de 06 de febrer, d'Ordenació Sanitària de la Comunitat Valenciana.  
3. Les facultats a què es referixen els punts 1.2, 1.3, 1.4, 1.5, 1.6 i 2 d'este apartat s'exercixen sempre que els expedients i contractes de què es tracte no excedisquen les quantitats que s'expressen a continuació:  
. Subprograma 412.22, Assistència sanitària: fins a 500.000,00 €, excepte en els Servicis d'Emergència Sanitària, on el límit és de 150.000,00 €.  
. Programa 412.28, fins a 150.000,00 €.  
. Direccions territorials: fins a 300.000,00 €.  
4. Per a es facultats referides a contractació, despeses de funcionament i inversions reals de gestió centralitzada, es delega el director general de Recursos Econòmics, independentment del programa pressupostari i amb les limitacions quantitatives previstes en l'apartat 1.1 d'este apartat.  
5. Per a les facultats referides a contractació, despeses de funcionament i inversions reals d'assistència sanitària (412.22), atenció sociosanitària i salut mental (412.28) i prestacions externes (412.24), que per quantia no hagen sigut atribuïdes als òrgans directius dels centres de gestió propis, es delega el director general de Recursos Econòmics, independentment del programa pressupostari i amb les limitacions quantitatives previstes en el punt 1.1 d'este apartat.  
6. Es delega el director general de Recursos Econòmics per a les facultats referides a contractació i despeses de funcionament corresponents a expedients de contractació tramitats a través de la Central de Compres de Béns i Servicis, amb les limitacions quantitatives previstes en el punt 1.1 d'este apartat.  
7. Per al que preveu este article, s'entenen com a despeses dels servicis centrals les pròpies dels centres directius de l'Agència, tant d'imputables a programes i subprogrames pressupostaris sense estructura territorial descentralitzada com de relatives als centres de gestió denominats Servicis Centrals, i s'entenen com a despeses de gestió centralitzada les relatives al centre de gestió denominat Gestió Delegada o les que tramiten els servicis centrals a càrrec dels propis centres de gestió.  
8. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar haja exercit les atribucions d'autorització i formalització del contracte, per a les facultats d'execució de la despesa i del contracte queden delegats els òrgans que corresponga dels punts 1.2, 1.3, 1.4, 1.5, 1.6 i 2 d'este apartat, amb les limitacions quantitatives corresponents.  
9. Per als contractes de gestió de servicis públics que impliquen despeses per a l'Administració, així com els que tenen cànon d'explotació a càrrec de l'adjudicatari, es deleguen els mateixos òrgans i amb les mateixes limitacions previstes en els punts 1, 2 i 3 d'este apartat.  
10. En la delegació de facultats estan implícites totes les que siguen necessàries per a l'autorització, disposició, obligació i proposta de pagament relatives a les despeses a què es referixen, així com expressament totes les atribucions que la legislació vigent sobre contractació administrativa d'obres, servicis, subministraments i gestió de servicis públics assigna a l'òrgan de contractació.  
Tercer  
Per a les facultats referides a despeses del capítol III (despeses financeres) es delega el director general de Recursos Econòmics.  
Per a la resolució d'expedients de reclamació d'interessos de demora, en els casos en què resulte denegatòria, es deleguen els mateixos òrgans que s'han delegat per a les atribucions d'autorització del tipus de despeses que donen origen a la reclamació, d'acord amb el que disposa esta resolució.  
Quart  
1. Per a les facultats referides a despeses dels capítols IV (transferències corrents) i VII (transferències de capital), una vegada autoritzats els actes administratius respectius o negocis jurídics pels òrgans competents, es delega el director general de Recursos Econòmics, amb un límit màxim de 6.000.000,00 d'euros, amb les excepcions següents:  
1.1. Es delega el director general de Farmàcia i Productes Sanitaris per a les despeses corresponents a reintegrament de despeses per assistència sanitària, ajudes de pròtesis i vehicles d'invàlids i atenció farmacèutica sociosanitària, per quanties superiors a 6.000,00 euros, i també les de quantia inferior si decidix exercir esta facultat.  
Es deleguen les direccions territorials de la Conselleria de Sanitat per a les despeses relatives a la línia de reintegrament de despeses per assistència sanitària i d'ajudes de pròtesis i vehicles d'invàlids fins una quantia màxima de 6.000,00 €.  
En el supòsit de reintegraments de despeses autoritzats pel director general de Farmàcia i Productes Sanitaris a càrrec de les unitats de despesa 3030, 5050 i 8080, es faculten les direccions territorials de la Conselleria de Sanitat perquè autoritzen les propostes comptables per a l'execució de l'expedient de despesa.  
1.2. Es deleguen els directors territorials de la Conselleria de Sanitat per a la gestió de les despeses de transferències corrents del programa 412.23 (Prestacions farmacèutiques), relatives a les línies de prestacions farmacèutiques i el programa TOD.  
1.3. En matèria de transferències corrents del subprograma 412.24 (prestacions externes) es deleguen els directors territorials de la conselleria, en l'àmbit territorial respectiu, per a la gestió de les despeses relatives a reintegraments de despeses per assistència quirúrgica i ajudes per desplaçaments de malalts i familiars.  
1.4. En matèria de transferències corrents del subprograma 412.22 (Assistència sanitària), línia de subvenció T4557, Programa de prestació sanitària ambulatòria en consultoris municipals, es deleguen els òrgans a què es fa referència en el punt 1.4 i el punt 2, paràgraf 1 i subapartats A i B de l'apartat segon, per a la gestió de les fases d'execució de la despesa dels convenis de manteniment de consultoris una vegada subscrits.  
2. En la delegació de facultats regulada en este article estan incloses totes les atribucions necessàries per a l'autorització, disposició, obligació i proposta de pagament de les despeses a què es referixen.  
3. Les relatives a expedients de despeses per imports superiors a 6.000.000,00 d'euros corresponen al director gerent de l'Agència Valenciana de Salut, sense perjuí de les competències que corresponguen al Consell d'Administració de l'Agència.  
Cinqué  
Per a la formalització dels documents relatius a ingressos pressupostaris i de fons extrapressupostaris es delega el director general de Recursos Econòmics.  
També es deleguen els òrgans descrits en l'apartat segon, punts 1 i 2, per a la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als centres directius respectius, d'abonaments de facturació i d'anuncis de licitació.  
Per a la formalització de propostes de pagament extrapressupostaris es deleguen els mateixos òrgans i amb les limitacions previstes en l'apartat segon, apartats 1, 2 i 3 d'esta resolució.  
Sisé  
D'acord amb el que preveuen el Decret 24/1998, de 10 de març, del Govern Valencià, que regula els fons de caixa fixa, i també les disposicions que el despleguen, les competències encomanades als secretaris generals o unitats equivalents, s'entén que, en el cas de l'Agència Valenciana de Salut, corresponen als òrgans següents:  
1. Al director general de Recursos Econòmics respecte a les caixes fixes adscrites als òrgans descrits en el punt 1.1 de l'apartat segon d'esta resolució.  
2. Als òrgans descrits en els punts 1.2, 1.3, 1.4, 1.5 i 2 de l'apartat segon d'esta resolució, respecte a les caixes fixes adscrites als centres de gestió respectius.  
Seté  
D'acord amb el que preveuen l'article 11 del Decret 24/1997, d'11 de febrer, del Govern Valencià, sobre indemnitzacions per raó del servici, i també les disposicions que el despleguen, les atribucions encomanades als subsecretaris, secretaris generals i directors generals, s'entenen referides, pel que fa a l'Agència Valenciana de Salut, als òrgans descrits en l'apartat segon d'esta resolució, respecte al personal adscrit en els centres respectius.  
Huité  
En les resolucions i els actes que s'adopten fent ús del que preveu esta resolució es farà constar expressament que es dicten fent ús de facultats per a les quals hom té delegació i es consideraran amb tots els efectes dictats per l'òrgan que fa la delegació.  
Nové  
Les delegacions d'atribucions i funcions aprovades per mitjà d'esta resolució s'entenen sense perjuí de les facultats de l'òrgan que fa la delegació per a advocar el coneixement i la resolució de tots els assumptes que considere oportuns, el qual pot també revocar la delegació en qualsevol moment, d'acord amb el que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 68.5 de la Llei 5/1983, de 30 de desembre, de Govern Valencià.  
Deu  
En el cas de vacant, absència o malaltia dels òrgans que es deleguen, la suplència s'exercix de la manera següent:  
1. Servicis centrals  
El director gerent de l'Agència Valenciana de Salut respecte al director general de Recursos Econòmics i viceversa, i el director general de Recursos Econòmics respecte a la resta d'òrgans descrits en paràgraf 1r del punt 1.1 de l'apartat 2n d'esta resolució.  
2. Departaments de salut (subprogrames 412.22 i 412.26)  
Els directors mèdics, directors econòmics, subdirectors o directors d'infermeria, indistintament, respecte als gerents dels departaments de salut.  
Els subdirectors econòmics, si n'hi ha, respecte als directors econòmics.  
3. Atenció sociosanitària i salut mental (programa 412.28)  
El director d'infermeria, indistintament, respecte al director mèdic i al director econòmic.  
4. Centre de Transfusió de la Comunitat Valenciana  
El director econòmic o, si no n'hi ha, el director d'infermeria, respecte al director del Centre de Transfusió.  
El director d'infermeria respecte al director econòmic.  
7. Comissionats de l'Agència Valenciana de Salut  
El director general d'Assistència Sanitària respecte al comissionat.  
8. Servicis d'Emergència Sanitària  
El coordinador mèdic del servici per orde d'antiguitat.  
9. Direccions territorials  
La suplència l'exercixen els secretaris territorials respecte a les direccions territorials, quant a les competències delegades per mitjà d'esta resolució.  
Onze  
Les referències efectuades a programes i subprogrames pressupostaris en esta resolució s'entenen adaptades a l'estructura funcional del pressupost de l'Agència Valenciana de Salut que aprove la llei de pressupostos de la Generalitat Valenciana per a cada exercici.  
Dotze  
Es faculta el director general de Recursos Econòmics perquè dicte les instruccions necessàries per a l'aplicació d'esta resolució.  
Tretze  
Esta resolució entra en vigor l'endemà de la publicació en el Diari Oficial de la Generalitat Valenciana.  
València, 16 de gener de 2006.. El director gerent de l'Agència Valenciana de Salut: Manuel Cervera Taulet.